open-index/open-wikipedia-markdown huggingface dataset:
Švyturys

**Švyturys** – bokštas, skleidžiantis šviesą, padedančią laivams naviguoti jūroje. Jų šviesos spindulio blyksniai matomi už 30-40 km, be to, jie dar siunčia radijo ir garso signalus (garso švyturiai vadinami nautofonais), kurie padeda laivams ir lėktuvams nustatyti jų buvimo vietą, pakrantę, apeiti pavojingas kliūtis jūroje. Jis palydi laivus į tolimas keliones, rodo kelią nepažįstamuose vandenynuose, neleidžia paklysti, užplaukti ant povandeninių uolų.
Švyturio viduje paprastai būna sraigtiniai formos laiptai, nes taip yra patogiau užlipti į švyturį.
Baltijos valstybių pakrantėse veikia per 70 šviesos, 45 radijo švyturiai, 29 garso signaliniai įtaisai ir 650 įvairios paskirties šviečiančių navigacinių ženklų. Jie laivus patikimai įspėja visuose pavojinguose ir audringose jūrų regionuose.

Švyturio spalvos ir ženklų parinkimas priklauso nuo vietovės fono (peizažo), pavyzdžiui, jeigu priklausomai nuo metų laiko, kinta fono spalvos, švyturys gali būti dažomas dviejų spalvų dryžiais.

## Švyturių istorija
Vargu ar kas tiksliai žino, kada ir kur buvo pastatytas pirmasis švyturys. Tačiau iki mūsų laikų tebėra gyvas pasakojimas apie septynis pasaulio stebuklus. Vienas iš jų yra 140 m aukščio Egipto sostinės Aleksandrijos švyturys. Jis 283 m. pr. m. e. buvo pastatytas Faroso saloje. Pačiame švyturio viršuje daugiau kaip 1500 metų degė laužas, kuris buvo matomas jūroje maždaug už 55 km.

Visuose pasaulio švyturiuose iš pradžių kurdavo laužus. Tik praėjusiame šimtmetyje jie užleido savo vietą žvakėms, alyvmedžio aliejaus ir žibalinėms lempoms. Edisono Lamanšo švyturyje degė 24 žvakės, jos svėrė po 3 kg.

Senovėje švyturių prižiūrėtojai buvo atplėšti nuo pasaulio. Kelias iki artimiausios gyvenvietės buvo labai tolimas, tad keliauti pėsčiomis ar plaukti tekdavo kelias valandas. Darbas švyturyje buvo labai pavojingas – įsisiautėjusi jūra grasindavo pražūtimi net labai įtvirtintiems į uolas švyturiams. Taip įvyko su Škotijos švyturiu. Vandens bangos pasiekė švyturio Belrok 36 m aukščio viršūnę ir nuplėšė lauko kopėčias. Kartais galingos bangos vandens kriokliais apipila švyturio bokštą nuo viršaus iki apačios. Taip atsitiko su Trinidado Hid Laid švyturiu Oregono pakrantėje. Bangos sutrikdė žibinto darbą, nors jis buvo 60 m aukščio virš jūros.

## Taip pat skaitykite
* Lietuvos švyturiai

## Šaltiniai
Apvaliapelekinės

**Apvaliapelekinės** (*Cyclopteridae*) – skorpenžuvių (*Scorpaeniformes*) būrio šeima. Kūnas kresnas, kuprotas ir be žvynų, apaugęs gumburiuotomis kaulinėmis išaugomis. Baltijos jūroje Lietuvos pakrantėse dažna rūšis ciegorius, arba jūrų rupūžė (*Cyclopterus lumpus*).

Šeimoje 6 gentys, 28 rūšys.

## Gentys
*Švelniosios varliažuvės (*Aptocyclus*)
**[[Cyclopsis]]*
*Paprastosios apvaliapelekės (*Cyclopteropsis*)
*Jūrų rupūžės (*Cyclopterus*)
*Dygieji apvaliapelkiai (*Eumicrotremus*)
*Japoniniai apvaliapelekiai (*Lethotremus*)


Image:Atlantic spiny lumpsUC.jpg|Atlantinis jūrų kiškis (*Eumicrotremus spinosus*)
Image:DangoUOgreen.jpg|Japoninis apvaliapelekis (*Lethotremus awae*)
Image:Hrognkelsi.jpg|Ciegorius, arba jūrų rupūžė (*Cyclopterus lumpus*)
Jūriniai unguriai

**Jūriniai unguriai** (*Congridae*) – unguriažuvių (*Anguilliformes*) šeima.

Šeimoje 32 gentys, apie 150 rūšių:
* Jūrinis ungurys (*Conger conger*). Žuvis plėšri. Kartais sugaunama Baltijos jūroje.

## Gentys
* *[[Acromycter]]*
* Azorų jūriniai unguriai (*Ariosoma*)
* Gumbagalviai unguriai (*Bassanago*)
* *[[Bathycongrus]]*
* *[[Bathymyrus]]*
* Gelminiai jūriniai unguriai (*Bathyuroconger*)
* *[[Blachea]]*
* *[[Castleichthys]]*
* *[[Chiloconger]]*
* Paprastieji jūriniai unguriai (*Conger*)
* *[[Congrhynchus]]*
* Didžiažiočiai jūriniai unguriai (*Congriscus*)
* *[[Diploconger]]*
* Kaspinuotiniai jūriniai unguriai (*Gnathophis*)
* *[[Gorgasia]]*
* *[[Heteroconger]]*
* Japoniniai jūriniai unguriai (*Japonoconger*)
* *[[Kenyaconger]]*
* *[[Leptocephalus]]*
* Švytintieji unguriai (*Lumiconger*)
* *[[Macrocephenchelys]]*
* *[[Ophisoma]]*
* Didžiaakiai kirmėliniai unguriai (*Parabathymyrus*)
* Spalvotieji jūriniai unguriai (*Paraconger*)
* Peciliniai unguriai (*Poeciloconger*)
* Panaminiai jūriniai unguriai (*Promyllantor*)
* *[[Pseudophichthys]]*
* *[[Pseudoxenomystax]]*
* Rechijos (*Rhechias*)
* Lapiniai unguriai (*Rhynchoconger*)
* Skalanagai (*Scalanago*)
* Plokštieji jūriniai unguriai (*Uroconger*)
* *[[Xenomystax]]*
Antanas Sireika

**Antanas Sireika** (g. 1956 m. gegužės 11 d. Bazilionuose, Šiaulių rajonas) – buvęs krepšinio komandos Šiaulių „Šiaulių“ treneris, klubo garbės prezidentas ir konsultantas, Šiaulių miesto garbės pilietis.

## Biografija
Mokėsi Bazilionų vidurinėje mokykloje, studijavo Lietuvos kūno kultūros institute, kuriame įgijo fizinio auklėjimo dėstytojo specialybę.

Nuo 1978 m. žaidė „Šiaulių kelininko“, „Tauro“ ir „Statybininko“ krepšinio komandose, tuo pačiu metu dirbo treneriu Šiaulių miesto krepšinio mokykloje. Jo treniruojami jaunieji krepšininkai įvairaus amžiaus grupių varžybose yra iškovoję Lietuvos pirmenybių prizininkų ir čempionų vardus.

A. Sireikos parengtos Šiaulių miesto vyrų krepšinio komandos yra laimėjusios Sporto taurę bei du kartus iškovojusios Lietuvos krepšinio lygos 3-iąsias vietas. 1996 m. suteiktas Lietuvos nusipelniusio trenerio vardas.

1997 m. pradėjo dirbti Lietuvos vyrų krepšinio rinktinės antruoju treneriu. Rinktinė tais pačiais metais Europos vyrų krepšinio čempionate užėmė 6-ąją vietą, po dvejų metų – 5-ąją vietą, 1998 m. Pasaulio vyrų krepšinio čempionate – 7-ąją vietą. 2000 m. Olimpinėse žaidynėse, vykusiose Sidnėjuje, Lietuvos vyrų krepšinio komanda iškovojo bronzos medalius.

Nuo 2001 m. dirbo Lietuvos vyrų krepšinio rinktinės vyriausiuoju treneriu, o 2002 m. pakviestas treniruoti Kauno krepšinio klubo „Žalgiris“ komandą.

2003 m. rugsėjį A. Sireikos treniruojama Lietuvos vyrų krepšinio rinktinė po 64 metų pertraukos pakartojo pergalę – Europos krepšinio čempionate Švedijoje iškovojo aukso medalius. Aukso medalius pelnė ir du trenerio auklėtiniai šiauliečiai Mindaugas Žukauskas bei Donatas Slanina, kuriuos jis treniravo nuo jų vaikystės.

2006 m. kovo 27 d. nutraukė trenerio sutartį su Kauno „Žalgiriu“. 2006 m. birželio mėn. pasirašė vienerių metų sutartį su Kazanės (Rusija) „Uniks“ komanda.

2006 m. spalio 4 d. atsistatydino iš Lietuvos vyrų krepšinio rinktinės vyr. trenerio pareigų. Spalio 5 d. Lietuvos krepšinio federacija patenkino atsistatydinimo prašymą.

Šiaulių miesto savivaldybės tarybos 2003 m. rugsėjo 18 d. sprendimu Nr. T-862 suteiktas Šiaulių miesto Garbės piliečio vardas.

2006–2007 m. vadovaudamas Kazanės komandai pateko į ULEB taurės pusfinalį, taip pat tapo Rusijos taurės ir lygos vicečempionu.
2007–2008 m. sezono pradžioje dėl prastų komandos rezultatų buvo priverstas palikti trenerio postą ir tapo „Uniks“ prezidento padėjuju. 2008 m. gegužės 28 d. tapo Vilniaus „Lietuvos Ryto“ vyr treneriu. 2008 m. gruodžio 7 d. pasitraukė iš Vilniaus „Lietuvos Ryto“ vyr. trenerio pareigų. 2008 m. gruodžio 27 d. A. Sireika tapo „Šiaulių“ vyr. treneriu.

2012 m. liepos pradžioje persikėlė į Japoniją ir su Točigio „Brex“ komanda pasirašė dvejų metų sutartį su galimybe ją pratęsti.

2023 m. gegužės pabaigoje paskelbė pasitraukiantis iš Šiaulių „Šiaulių“ klubo vyr. trenerio pareigų ir tapo būsimo trenerio konsultantu ir klubo garbės prezidentu.

## Laimėjimai
* LKL: 2003, 2004, 2005 m.
* BBL: 2005 m.

## Šaltiniai
Polipeptidas

**Polipeptidas** – nuoseklus daugiau nei 20 alfa - aminorūgščių junginys (jei aminorūgščių grandinėlė trumpesnė – ji vadinama oligopeptidu).

Polipeptidai būna sintetiniai ir natūralūs, tačiau abi polipeptidų rūšys privalo būti sudarytos iš gamtoje natūraliai sutinkamų aminorūgščių, pvz., glicino, alanino, aspartato ir kt. Polipeptido aminorūgščių grandinė vadinama jo pirmine struktūra.

Natūralūs polipeptidai (paprastai vadinami baltymais) gamtoje sintetinami dalyvaujant ribosomoms. Trumpiausi natūralūs polipeptidai yra ~30 a. r. ilgio, ilgiausi – 3000 a. r. Dėl savo ilgos linijinės ir nesišakojančios struktūros polipeptido molekulės yra labai ilgi ir ploni siūlai, kuriems būdingas lankstymasis (). Tokiu būdu polipeptidų išskirtinumas ir yra įvairiausių susilankstymų įvairovė. Visų pirma, aminorūgščių grandinė formuoja vadinamąją antrinę struktūrą, paprastai arba susisukdama spirale (alfa forma), arba išdėstydama dvi polipeptidines grandines lygiagrečiai (beta forma).

Spiralės ir beta fragmentai savo ruožtu įvairiai susilanksto, apspręsdami dažniausiai jau vien tik tam baltymui būdingą tretinę struktūrą. Jeigu keli polipeptidai kuriuo nors būdu sukimba į kompleksą, sakoma, jog šis kompleksas – tai ketvirtinė struktūra. Polipeptido antrinės, tretinės ir ketvirtinės struktūros nustatymas remiantis jo aminorūgščių seka yra svarbi tiek bioinformatikos (jei tai daroma modeliuojant sistemą kompiuterio pagalba), tiek ir eksperimentinės biologijos (jei naudojami kiti metodai) kryptis.

Tik į „teisingą“ tretinę (neretai ir ketvirtinę, jei tokia yra) struktūrą susilankstęs polipeptidas įgauna biologinį aktyvumą, pvz., fermentai. Pakaitinus ar kitaip stipriau paveikus, tretinė ir ketvirtinė struktūra suyra (denatūruoja). Denatūracija gali būti grįžtama arba negrįžtama. Grįžtamoji denatūracija vadinama renatūracija.

## Taip pat skaitykite
* Peptidai
Slidžių sportas

**Slidinėjimas** – ekstremalaus žiemos sporto šaka, laisvalaikio pramoga ar kelionės būdas, kai judama sniegu prie kojų pritvirtinus slides.

## Olimpinės sporto šakos

* Slidinėjimo krosas:
* Kalnų slidinėjimas:
* Šuoliai su slidėmis – šuoliai nuo tramplino su slidėmis
* Akrobatinis slidinėjimas (mogulo varžybos, akrobatiniai šuoliai)
* Biatlonas (šaudymas ir slidinėjimo krosas)
* Šiaurės dvikovė, sudaryta iš šuolių nuo tramplino ir slidinėjimo lenktynių
* Slidinėjimo alpinizmas

## Lietuvoje

### Istorija

1933 m. buvo surengtos pirmosios neoficialios kontrolinės slidinėjimo *pašliūžomis* arba *sniegčiūžomis*, kaip pradžioje vadindavo, rungtynės tarp Lietuvos kariuomenės kariūnų, kuriuos prieš tai specialiuose slidinėjimo kursuose apmokė iš Švedijos tam tikslui atvykęs Švedijos kariuomenės slidinėjimo instruktorius leitenantas Nilsas Vemmingas (*Nils Wemming*). 1935 m. vasario 17 d., 10 val. Lietuvos vandens ir žiemos sporto sąjunga Vičiūnų kaime, šalia Kauno, suplanavo pirmąsias oficialias slidinėjimo varžybas Lietuvoje (10 km distancijai), bet netikėtas atšilimas šį pirmąjį startą privertė atidėti kitiems metams. 1937 m. Zarasuose įvyko pirmosios Lietuvos slidinėjimo pirmenybės. Nuo 1985 m. rengtos Lietuvos TSR kalnų slidinėjimo pirmenybės.

### Žymiausi lietuvių slidininkai

* Irena Milašiūtė (Dešukienė), 1973 m. TSRS jaunimo 5 km lenktynių čempionė
* Alytė Milašiūtė (Puišienė), 1975 m. TSRS jaunimo 10 km lenktynių čempionė
* Vida Vencienė (Mogenytė), 1988 m. žiemos olimpinių žaidynių 10 km lenktynių čempionė bei 5 km lenktynių bronzos medalio laimėtoja, 1985 m. 4×5 km estafetės, 1987 m. 5 km lenktynių, 1988 m. 10 km lenktynių čempionė

### Žymiausi lietuvių biatlonininkai

* Algimantas Šalna, 1984 m. olimpinių žaidynių estafetės čempionas, 1983 ir 1985 m. pasaulio estafetės čempionas, taip pat laimėjęs 1983 metų pasaulio taurės 10 km lenktynes.
* Diana Rasimovičiūtė – 2002 m. Salt Lake City, 2006 m. Turinas (7,5 km sprintas – 18 vieta), 2010 m. Vankuveris (7,5 km sprintas – 25 vieta)

### Turizmas

 

Lietuvoje yra nemažai slidinėjimo trasų, skirtų tiek mėgėjams, tiek ir profesionalams:
* Lietuvos žiemos sporto centras, Ignalina
* Molėtų slidinėjimo trasa
* Rokantiškių slidinėjimo trasa, Vilnius
* Šakių slidinėjimo trasa, Ilguva (Šakių rajonas)
* Vilkaviškio slidinėjimo trasa
* Snow Arena, Druskininkai
* Kalnų slidinėjimo centras „Kalita“, Anykščiai

## Nuorodos

* FIS internetinis puslapis
* Lietuvos žiemos sporto centras Ignalinoje 
* Lietuvos kalnų slidinėjimo Federacija (LKSF)
* Kalnų Erelių Slidinėjimo Komanda (Vaikams)
Petrografija

**Petrografija** ( – uoliena, *γράφω* = grafo – aprašau) – uolienų mineralinę ir cheminę sudėtį, struktūrą, tekstūrą, susidarymą, kitimą ir paplitimą tiriantis mokslas. Petrologijos atšaka.

Petrografija gali būti aprašomoji (tiria uolienų sudėtį ir jas klasifikuoja) ir eksperimentinė (modeliuoja gamtinius uolienų, mineralų ir mineralų asociacijų susidarymo procesus).

Tyrimuose naudojami petrografiniai metodai: kristalooptinis, rentgenostruktūrinis ir spektrinis. Petrografinei analizei reikšmingą proveržį padarė XX a. pab. išrastas skenuojantis elektroninis mikroskopas.

Mokslo pradžia galima laikyti XIX a. pr., nors savarankiška mokslo šaka petrografija tapo XIX a. vid., anglų petrografui H. Sorbiui 1849 m. uolienų tyrimams pritaikius poliarizacinį mikroskopą. Vėliau petrografijos pritaikymo galimybes išplėtė J. Fiodorovo, O. Mišelio-Levi, V. Nikolio, K. H. F. Rozenbušo, F. Cirkelio tyrimai.

Lietuvoje petrografijos tyrimus, nagrinėdami regioninės geologijos, naudingųjų iškasenų ir kitus klausimus, vykdė Geologijos valdybos, Vilniaus universiteto, Geologijos ir geografijos instituto ir kitų institucijų geologai. XX a. trečiajame dešimtmetyje buvo vykdomi kristalinių riedulių petrografiniai tyrimai, 1947 m. imti gręžti gilieji gręžiniai.

## Šaltiniai
Simpsono taisyklė

**Simpsono taisyklė** – integralo apytikslio skaičiavimo metodas, apytikriai keičiant integruojamą funkciją parabolės lanku. Algoritmas randa apytikslę skaitinę integralo

:  \int_{a}^{b} f(x)\, dx.

reikšmę.

## Vieno žingsnio algoritmas

Integruojama funkcija f(x) keičiama interpoliaciniu polinomu – kvadratine funkcija P(x), kuri parenkama taip, kad integruojamos funkcijos ir interpoliacinio polinomo reikšmės sutaptų integruojamo intervalo kraštuose bei jo viduryje (*m=(a+b)/2*). Tokios parabolės lygtis yra

: P(x)=f(a)\frac{(x-m)(x-b)}{(a-m)(a-b)}+
f(m)\frac{(x-a)(x-b)}{(m-a)(m-b)}+
f(b)\frac{(x-a)(x-m)}{(b-a)(b-m)}
.

ir tuomet ieškoma integralo reikšmė lygi

:  \int_{a}^{b} f(x) \, dx\approx \int_{a}^{b} P(x) \, dx =\frac{b-a}{6}\left[f(a) + 4f\left(\frac{a+b}{2}\right)+f(b)\right].

Integravimo paklaida lygi

: -\frac{h^5}{90}f^{(4)}(\xi),.

kur h=(b-a)/2 ir \xi yra bet kokia reikšmė tarp a ir b.

## Sudėtinė Simpsono taisyklė

Jei vieno žingsnio algoritmo tikslumo nepakanka, apibrėžtinio integralo intervalas suskaidomas į pasirinktą skaičių lygaus ilgio dalių, kurių kiekvienam ši taisyklė pritaikoma atskirai. Gautos reikšmės sudedamos:

: \int_a^b f(x) \, dx\approx 
\frac{h}{3}\bigg[f(x_0)+2\sum_{j=1}^{n/2-1}f(x_{2j})+
4\sum_{j=1}^{n/2}f(x_{2j-1})+f(x_n)
\bigg],

kur n yra dalių, į kurias suskirstomas integruojamas intervalas, skaičius (turi būti lyginis), o x_i=a+ih for i=0, 1, ..., n-1, n (taip pat x_0=a ir x_n=b.).

arba (tas pats)

: \int_a^b f(x) \, dx\approx
\frac{h}{3}\bigg[f(x_0)+4f(x_1)+2f(x_2)+4f(x_3)+...+4f(x_{n-1})+f(x_n)\bigg].

Didžiausia galima integravimo paklaida tuomet lygi

-\frac{h^4}{180}(b-a)f^{(4)}(\xi),

kur h yra integravimo žingsnio ilgis (h=(b-a)/n.)

## Nuorodos
* http://mathworld.wolfram.com/SimpsonsRule.html
Characidai

**Characidai**, arba **lašišakarpiai** (*Characiformes*) – stipinpelekių žuvų būrys. Sugrupuotos į 18 pripažintų šeimų, aprašyta daugiau nei 2000 skirtingų rūšių, įskaitant gerai žinomas piranijas ir tetras.

## Apibūdinimas
Iš pažiūros characidai šiek tiek primena savo giminaičius iš karpžuvių būrio, nors tarp nugaros peleko ir uodegos turi mažą, mėsingą riebalinį peleką. Daugumos būrio žuvų dantys yra burnoje, nes jos dažnai yra mėsėdės. Kūnas beveik visada padengtas aiškiai apibrėžtais žvynais. Burna taip pat paprastai nėra pilnai tampri.

Didžiausi characidai yra Afrikinės tigrinės tetros ir *Salminus franciscanus* bei *Hoplias aimara*, kurios būna iki 1,2 m ilgio. Mažiausia rūšis (apie 1,7 cm) yra Bolivijos pigmijų mėlynasis characidas *Xenurobrycon polyancistrus*. Daugelis žuvų mažesnės negu 3 cm.

## Šeimos
* Plėšrieji characidai (*Acestrorhynchidae*)
* Afrikinės tetros (*Alestidae*)
* Mažažiotinės (*Anostomidae*)
* Mažieji lašišakarpiai (*Characidae*)
* Amerikiniai tykotojai (*Chilodontidae*)
* Afrikiniai lašišakarpiai (*Citharinidae*)
* Durklasnukės lydekaitės (*Ctenoluciidae*)
* Ūsuotieji lašišakarpiai (*Curimatidae*)
* Šunadantinės (*Cynodontidae*)
* Plautiniai lašišakarpiai (*Erythrinidae*)
* Pleištapilviniai (*Gasteropelecidae*)
* Pusdančiai lašišakarpiai (*Hemiodontidae*)
* Afrikiniai durklasnukiai (*Hepsetidae*)
* Pieštukinės (*Lebiasinidae*)
* Amerikinės mažadantės (*Parodontidae*)
* Paprastieji tykotojai (*Prochilodontidae*)

## Šaltiniai

## Nuorodos
* Order Characiformes
Afrikinės tetros

**Afrikinės tetros** (*Alestidae*) – characidų (*Characiformes*) būrio žuvų šeima. Kai kurios rūšys auginamos akvariumuose.

Šeimoje yra 7 gentys, 65 rūšys.
## Gentys
*Alestai (*Alestes*)
*Raudonakės tetros (*Arnoldichthys*)
*Bricinai (*Brycinus*)
*Mažosios afrikinės tetros (*Hemigrammopetersius*)
*Afrikinės tigrinės tetros (*Hydrocynus*)
*Afrikinės spalvotosios tetros (*Phenacogrammus*)
*Afrikinės tetros roberiai (*Rhabdalestes*)
NeoLAZ-12

**LAZ-5208** (taip pat vadinamas *neoLAZ*) – šiuolaikinis ukrainietiškas autobusas, skirtas tolimiesiems reisams. neoLAZ turi 48+2 vietas, *[[Mercedes-Benz]]* Euro-3 variklį, 9 m³ bagažo skyrių.

Autobusas yra techniškai labiau pritaikytas prastesniems Ukrainos bei NVS keliams. Yra pelnęs apdovanojimų, tiek gimtinėje, tiek ir užsienyje.

Gamintojas:
AB „Lvovo autobusų gamykla“, Ukraina.
UDF

**UDF** (*Universal Disk Format*) – failų sistema, naudojama įrašomuosiuose kompaktiniuose diskuose, pakeitusi senąją ISO 9660. Skirtingai nuo 9660, UDF laikmenoje galimi ir didesni nei 2 GB failai. Taip pat įmanoma naujais duomenimis papildyti ir tik vieną kartą galimą rašyti laikmeną, jei ten dar yra anksčiau nenaudotos vietos.

## Šaltiniai
Groteskas

**Groteskas** (, ) – meninio vaizdavimo tipas, pagrįstas fantastika, komizmu, deriniais to, kas gražu ir bjauru, juokinga ir baisu, tikroviška ir neįmanoma.

Renesanso mene dekoratyvinis ornamentas (augalų motyvai suraizgyti su žvėrių ir muzikos instrumentų piešiniais), romantizmo literatūroje – komiško prado junginys su šiurpumo, mįslingumo ir tragiškumo elementais – metafizinės pasaulio netvarkos ir būties iracionalumo išraiška, disonansiškų dermių, paradoksų, alegorinio dviplaniškumo meninė struktūra, kurioje vyrauja tragiškai jaučiančio ir filosofiškai mąstančio žmogaus niūrus humoras.

Grotesko principais grindžiamas absurdo teatras: nėra ribos tarp komizmo ir tragizmo, veiksmą motyvuoja alogiškos jungtys, individuali būtis, netekusi bet kokios reikšmės, yra valdoma nepakeičiamų kvailystės, valdžios, bjaurasties modelių (S. Becketto, E. Ionesco, F.Dürrenmatto kūriniai).

## Groteskas lietuvių literatūroje
Karo absurdiškumo modelis, nepaliekantis personažams jokios pasirinkimo teisės, iškilo kaip pagrindinis kūrinio struktūros principas Kazio Binkio dramoje „Generalinė repeticija“. Mirties siaubo ir piktos ironijos derinys nuspalvino Balio Sruogos „Dievų miško“ stilistiką, svyruojančią tarp memuarų ir tragikomedijos. Metafizinis nerimas kaip alternatyva vartotojiškos visuomenės gyvenimo būdui diktavo šaržišką ironiją Algirdo Landsbergio dramoje „Meilės mokykla“. Egzistencinių būties akligatvių nuojauta, paradoksų sankirtomis, veikėjų metaforiškumu laikosi Kosto Ostrausko vienaveiksmės pjesės „Žaliojoj lankelėj“, „Gyveno kartą senelis ir senelė“, artimos absurdo teatrui.

Sovietų okupuotoje Lietuvoje groteskas plito kaip ironiško santykio su esama santvarka išraiška. Kazys Saja kūrė parabolės tipo pjeses (Maniakas, Oratorius, Pranašas Jona, Mamutų medžioklė, 1968–69), išryškindamas komiškomis hiperbolėmis totalitarizmo užguitų žmogelių kvailumą ir bejėgiškumą. Sauliaus Šaltenio pjesė „Giljotina“ makabriškoje neišvengiamumo atmosferoje sarkastiškai plėtojo mitą apie prievartos ir žudymo amžinumą. Siautėjantis chaosas, naikinantis epochos protą ir sąžinę, Juozo Glinskio dramoje „Grasos namai“ lokalizuojamas beprotnamyje. Juozo Grušo pjesės „Pijus nebuvo protingas“ veiksmas taip pat vyksta beprotnamyje, pripildytame sovietinės buities realijų. Beprotystė – charakteringas grotesko leitmotyvas. Ironiškai atverdama būties prieštaravimų neišsprendžiamumą, grotesko poetika ardė socialistinio realizmo didaktizmą bei patosą, įteisino sąlygiškumo erdvę, išplėtojusi tikroviškumo logiką *ad absurdum*.
Liuteronybė

**Liuteronybė** – pagrindinė, ankstyviausia ir dabar labiausiai paplitusi protestantizmo kryptis, kilusi iš XVI a. krikščioniškosios reformacijos Vokietijoje. Pradininkas – Martynas Liuteris (1483–1546 m.). Liuteronybėje nėra griežtos ribos tarp dvasininkų ir pasauliečių, visi pripažįstami šventais Kristuje. Nėra vienuolijos ir celibato, iš 7 Romos krikščionybės sakramentų liuteronų pripažįstami tik Krikštas ir Komunija.

Liuteronais save laiko ~82,6 mln. krikščionių (2006 m.).

## Istorija

Formalia liuteroniškosios reformacijos judėjimo pradžia laikoma 1517 m. spalio 31 d., kai augustinų vienuolis M. Liuteris ant Vitenbergo pilies (dab. Saksonijos-Anhalto žemėje) durų prikalė savo garsiąsias 95 tezes, nukreiptas prieš neribotą popiežiaus valdžią ir indulgencijų (atlaidų) pardavinėjimą. Pagrindinis M. Liuterio siekis buvo atnaujinti Romos katalikų bažnyčią, grąžinti ją prie Biblijos mokymo ir pirmųjų krikščionių išpažinimo ir patirties. Dėl nesutarimų, diskusijų ir jų išprovokuotų prakeikimų M. Liuterio šalininkai suformavo atskirą bažnyčią.

## Liuteronybė Lietuvoje

Liuteronybę Lietuvoje XVI a. pradžioje pradėjo skelbti Abraomas Kulvietis (1510–1545), M. Liuterio ir P. Melanchtono (1497–1560 m.) mokinys. Lietuvoje yra 54 liuteronų parapijos (2008 m.). Centras – Vilniuje. Taip pat yra jiems giminiškų evangelikų reformatų (kalvinistų) bendruomenių.

### Parapijos

## Šaltiniai

## Nuorodos

* Lietuvos evangelikų liuteronų bažnyčia 
* Vilniaus evangelikų liuteronų bažnyčia 
* Lietuvos evangelikų liuteronų kanauninkai 1855 m.
* Kuršo konsistorijos (ir Lietuvos) evangelikai liuteronai 1914 m.
AeroLAZ

**AeroLAZ** – autobusų serija, pritaikyta oro uostams. Šiame LAZ gamybos autobuse yra sumontuotas galingas „MAN“ Euro 3 variklis. Šis autobusas eksportuojamas į NVS šalis. Taip pat vieną iš jų turi Bukarešto oro uostas.

Tai kokybiški, turintys 13 sėdimų vietų autobusai. Naudojami Lvovo bei Kijevo Boryspilios tarptautiniuose oro uostuose,

Gamintojas: Lvovo autobusų gamykla (Lvovas)
Dumblialaiškis

**Dumblialaiškis** (*Alisma*) – dumblialaiškiečių (*Alismatales*) eilės dumblialaiškinių (*Alismataceae*) šeimos augalų gentis.

Priklauso vandens arba pelkų augalai su trumpu šakniastiebiu. Lapai lancetiški su ryškiomis išilginėmis gyslomis, išsidėstę skrotele. Žiedynas menturiškai šakotas.

Rūšys:
* *Alisma acanthocarpa*
* *Alisma acanthocarpum*
* *Alisma alpestre*	
* *Alisma ancile*
* *Alisma andrieuxii*	
* *Alisma angustifolium*
* *Alisma annuum*
* *Alisma apetalum*
* *Alisma aphylla*
* *Alisma arcuatum*
* *Alisma batrachiocarpum*
* *Alisma berterii*
* *Alisma berteroanum*
* *Alisma berteroi*
* *Alisma bjorkqvistii*
* *Alisma boliviana*
* *Alisma bolivianum*
* *Alisma bourgaei*
* *Alisma brevipes*
* *Alisma californicum xxx*
* *Alisma canaliculatum*
* *Alisma cordifolium*
* *Alisma flavum*
* Siauralapis dumblialaiškis (*Alisma gramineum*)
* *Alisma grandiflorum*
* Lancetinis dumblialaiškis (*Alisma lanceolatum*)
* *Alisma natans*
* *Alisma orientale*
* *Alisma parnassifolium*
* Gyslotinis dumblialaiškis (*Alisma plantago-aquatica)
* *Alisma rostratum*
* *Alisma subcordatum*
* *Alisma tenellum*
* *Alisma triviale*
* *Alisma wahlenbergii*

[[Lietuva|Lietuvoje]] aptinkamos 3 rūšys:
* [[Siauralapis dumblialaiškis]] (*Alisma gramineum*) Įrašyta į [[Lietuvos raudonoji knyga|Lietuvos raudonąją knygą]].
* [[Lancetinis dumblialaiškis]] (*Alisma lanceolatum*) Įrašyta į [[Lietuvos raudonoji knyga|Lietuvos raudonąją knygą]].
* [[Gyslotinis dumblialaiškis]] (*Alisma plantago-aquatica'')
Atomo spindulys

**Atomo spindulys** – atstumas nuo atomo branduolio iki tolimiausio stabilaus elektrono orbitos, pusiausvyroje (nejonizuotame) esančiame atome. Šis atstumas matuojamas pikometrais arba angstremais.

## Taip pat skaitykite
* Atominis skaičius
* Atominė masė
Visuomenė

**Visuomenė** – tam tikroje teritorijoje gyvenančių asmenų visuma, socialinių santykių sankloda. Dar kitaip sociologijoje visuomenė yra vadinama sociumu.

Visuomenė kaip organizacijos forma yra būdinga žmonėms. Tai ypatinga žmonių grupė, kuri sieja tam tikrą asmenų ratą socialiniais ryšiais. Visuomenė yra žmonių koncentracijos pasekmė, kurią formuoja tokie reiškiniai kaip religija, tradicijos, valstybė. Ją taip pat formuoja ir tokie faktoriai kaip regiono ar bendruomenės geografinė padėtis, mokslo laimėjimai, kuriuos atspindėti gali architektūra, ekonominė situacija ir t. t.

## Koncepcijos
### Biologijoje
Žmonės kartu su artimiausiais gyvūnais – mažosiomis šimpanzėmis ir paprastosiomis šimpanzėmis – labai socialūs. Tai rodo, kad pagrindinė socialumo savybė, reikalinga visuomenių formavimuisi, įgimta žmogaus prigimtyje. Žmonių visuomenei būdingas aukštas bendradarbiavimo lygis, o lyginant su šimpanzėmis – išsiskiria vyrų tėvystės vaidmuo, kalbos naudojimas bendravimui, darbo specializacija bei polinkis kurti „lizdus“ – stovyklas, miestelius ar miestus.

### Sociologijoje
Vakarų sociologijoje vyrauja trys pagrindinės paradigmos, skirtos visuomenės supratimui: funkcionalizmas (dar vadinamas struktūriniu funkcionalizmu), konflikto teorija ir simbolinė sąveika.

## Šaltiniai

## Literatūra
*
MEPIS

**MEPIS Linux** – Debian pagrindu kuriamas Linux platinamasis paketas, pradėtas Voreno Vudfordo (Warren Woodford). MEPIS Linux gali būti įdiegtas į kietąjį diską arba leidžiamas kaip LiveCD.

## Apibūdinimas
MEPIS autoriai siekė sukurti vieną lengviausiai valdomų sistemų, aiškumu ir paprastumu lenkiančių netgi palyginus draugiškus Mandriva ir Red Hat platinamuosius paketus. Į sistemą yra įtrauktos naujausios KDE, OpenOffice.org ir kitų populiarių programų versijos. 

Pirmoji MEPIS versija išleista 2003 m. gegužės 10 d. Tarp Debian pagrindu kurtų LiveCD MEPIS įdiegimas į kietąjį diską ir programų diegimo priemonės suderinamumas (artimumas tikrajam Debian) taip pat yra vertinami labai gerai.

## Išnašos
Kahano sudėties algoritmas

**Kahano sudėties algoritmas** randa daugelio slankaus kablelio tipo skaičių sumą tiksliau, nei ji gaunama tiesiog sudedant šiuos skaičius. Suma visada randama ribotu tikslumu, nes veiksmai su slankaus kablelio () skaičiais yra apytiksliai. Algoritmą pasiūlė Viljamas Kahanas.

Pseudokodu algoritmas užrašomas taip:

 **function** kahanSum(input, n)
     **var** sum = input[1]
     **var** c = 0.0
     **for** i = 2 **to** n
         y = input[i] – c
         t = sum + y
         c = (t – sum) – y
         sum = t
     **return** sum

## Šaltiniai

## Nuorodos
* D. Goldberg. What Every Computer Scientist Should Know About Floating-Point Arithmetic
Bridžas

**Bridžas** – kortų žaidimas žaidžiamas 4 žaidėjų (2 žaidėjų poros) 52 kortų kalade.

## Taisyklės
Žaidėjai susėda aplink stalą taip, kad partneriai sėdėtų vienas prieš kitą. Visos 52 kortos išdalinamos po lygiai kiekvienam žaidėjui.
Toliau žaidimas vyksta dviem etapais: varžymasis ir kirčių rinkimas.

### Varžymasis
Žaidėjų poros varžosi tarpusavyje, kuri paskelbs aukštesnį kontraktą. Kontraktas pasako, kiek kirčių žaidėjų pora įsipareigoja surinkti su nurodytos rūšies koziriais. Kirčiai kontrakto skelbime skaičiuojami tik pradedant septintuoju padalijimo kirčiu, t. y. „1 kryžius“ reiškia, kad pora įsipareigoja paimti 6+1=7 kirčius su kryžių rūšies koziriais, o „4 pikai“ – 10 kirčių su pikais. Visi galimi kontraktų variantai didėjimo tvarka:

Čia K – su kryžiais, B – su būgnais, Č – su čirvais, P – su pikais ir BK – be kozirių. Varžomasi pagal laikrodžio rodyklę.
Varžymąsi pradeda kortas dalinęs žaidėjas. Kiekvienas žaidėjas gali skelbti kontraktą (būtinai aukštesnį už prieš tai buvusį), pasuoti arba kontruoti priešininkų kontraktą. Kontruotą kontraktą žaidėjas gali rekontruoti. Varžymosi pavyzdys:

### Kirčių rinkimas
Kefalinės

**Kefalinės** (*Mugilidae*) – kefalžuvių (*Mugiliformes*) šeima, kuriai priklauso žuvys su žvynuotais galvos šonais ir mažomis žiotimis. Turi smulkius dantis. Gyvena sekliose jūrose. Minta detritu. Dažniausiai gyvena tropiniuose ir subtropiniuose vandenyse. Viena iš rūšių sutinkama Juodojoje jūroje.

*Didžiagalvė kefalė, arba kefalė (*Mugil cephalus*)
*Storalūpė kefalė (*Chelon labrosus*)

Šeimoje 17 genčių, 80 rūšių.
## Gentys
*Švelnialūpės kefalės (*Agonostomus*)
*Geltonakės kefalės (*Aldrichetta*)
*Indonezinės kefalės (*Cestraeus*)
*Ilgasnukės kefalės (*Cahaenomugil*)
*Smailiasnukės kefalės (*Chelon*)
*Barzdotosios kefalės (*Crenimugil*)
*Gėlavandenės kefalės (*Joturus*)
*Spalvotosios kefalės (*Liza*)
**[[Moolgarda]]*
*Paprastosios kefalės (*Mugil*)
*Smėlinės kefalės (*Myxus*)
*Aštriasnukės kefalės (*Neomyxus*)
*Lūpuotės (*Oedalechilus*)
*Didžiasnukės kefalės (*Rhinomugil*)
**[[Sicamugil]]*
*Didžiagalvės kefalės (*Valaomugil*)
**[[Xenomugil]]*
Tikrojo Jėzaus bažnyčia

**Tikrojo Jėzaus bažnyčia** (kin. 真耶稣教会) – nepriklausoma protestantiška krikščioniškos pakraipos tikinčiųjų bendruomenė, įkurta Pekine (Kinijoje) 1917 m. Vienija apie 1,5 mln. tikinčiųjų.

## Pagrindiniai tikėjimo doktrinos teiginiai
# „Šventosios Dvasios gavimas, liudijamas kalbėjimu kalbomis, yra Dangaus Karalystės paveldėjimo garantija“
# „Krikštas vandeniu – sakramentas nuodėmių atleidimui ir atgimimui. Krikštijama natūraliu gyvu vandeniu kaip upėje, jūroje ar šaltinyje. Krikštijantysis, kuris jau yra pakrikštytas vandeniu ir Šventąja Dvasia, krikštija Viešpaties Jėzaus Kristaus vardu. Ir krikštijamasis turi visiškai pasinerti į vandenį palenkęs galvą ir veidu žemyn“
# „Kojų plovimo sakramentas leidžia vienytis su Viešpačiu Jėzumi. Jis taip pat nuolat primena, kad reikia turėti meilės, šventumo, kuklumo, atlaidumo ir paslaugumo. Kiekvienam pakrikštytam vandeniu turi būti nuplautos kojos Jėzaus Kristaus vardu. Kojos plaunamos vienas kitam, kai tik tai tinkama“
# „Šventoji Komunija yra sakramentas, skirtas paminėti viešpaties Jėzaus Kristaus mirtį. Jis leidžia mums su juo dalytis mūsų viešpaties kūnu ir krauju, kad mes turėtume amžiną gyvenimą ir būtume prikelti Paskutiniojo Teismo dieną. Šis sakramentas turėtų būti laikomas kuo dažniau. Naudojama tik nerauginta duona ir vynuogių sultys.“
# „Šabo diena, septintoji savaitės diena (Šeštadienis), yra Šventa Diena, palaiminta ir pašventinta Dievo. Jos laikomasi Viešpaties malone Dievo kūrimo ir išganymo prisiminimui ir su amžinojo poilsio viltimi ateinančiame gyvenime“
# „Jėzus Kristus – žodis, kuris tapo kūnu, numirė ant kryžiaus dėl nusidėjėlių atpirkimo, trečią dieną prisikėlė ir pakilo į dangų. Jis yra vienintelis žmonijos išgelbėtojas, dangaus ir žemės sutverėjas ir vienintelis tikras dievas.“
# „Šventoji Biblija, apimanti Senąjį ir Naująjį testamentus, yra įkvėpta Dievo, ir yra vienintelė raštiška tiesa ir standartas krikščionio gyvenimui“
# „išgelbėjimas yra duotas iš Dievo malonės per tikėjimą. Tikintieji privalo pasikliauti Šventaja Dvasia siekdami šventumo, tam kad pagerbtų Dievą ir mylėtų žmoniją“
# „Tikrojo Jėzaus Bažnyčia įkurta mūsų viešpaties Jėzaus Kristaus per Šventąją Dvasią per „paskutinį lietų“ yra atkurta tikroji apaštalų laikų bažnyčia.“
# „Dievo antrasis atėjimas įvyks paskutinę dieną, kai jis nužengs iš dangaus teisti pasaulio: dorieji gaus amžinąjį gyvenimą, tuo tarpu nuodėmingieji bus amžinai pasmerkti mirčiai“

## Nuorodos
* Tikrojo Jėzaus bažnyčia
Gleiviažuvinės

**Gleiviažuvinės** (*Liparidae*) – skorpenžuvių (*Scorpaeniformes*) šeima. 

Lietuvoje neaptikta, tačiau greitimuose kraštuose Baltijos jūroje gyvena:

* Europinis gleivys, arba tiesiog gleivys (*Liparis liparis*)
Šeimoje 23 gentys, 195 rūšys.
## Gentys
* Dygieji gleiviai (*Acantholiparis*)
* *[[Allocareproctus]]*
* Įvairiaspalviai gleiviai (*Careproctus*)
* *[[Crystallichthys]]*
* *[[Edentoliparis]]*
* Kuprotieji gleiviai (*Elassodiscus*)
* Lindbergo gleiviai (*Genioliparis*)
* *[[Gyrinichthys]]*
* Paprastieji gleiviai (*Liparis*)
* Nykštukiniai gleiviai (*Lipariscus*)
* *[[Menziesichthys]]*
* Bediskiai gleiviai (*Nectoliparis*)
* Pietiniai gelminiai gleiviai (*Notoliparis*)
* Dantytieji gleiviai (*Odontoliparis*)
* Ilgauodegiai gleiviai (*Osteodiscus*)
* *[[Palmoliparis]]*
* Pilvapelekiai gleiviai (*Paraliparis*)
* Skiautėtapelekiai gleiviai (*Polypera*)
* *[[Psednos]]*
* Gelminiai gleiviai (*Pseudoliparis*)
* Ilgasnukiai gleiviai (*Rhinoliparis*)
* Gyslotieji gleiviai (*Rhodichthys*)
* *[[Squaloliparis]]*


Image:Careproctus ranula.jpg|*Careproctus ranula*
Image:Paraliparis copei copei.jpg|*Paraliparis copei* 
Image:Paraliparis edwardsi.jpg|*Paraliparis edwardsi*
Image:Paraliparis liparinus.jpg|*Paraliparis liparinus*
Image:Rhodichthys regina.jpg|Gyslotasis gleivys (*Rhodichthys regina*)


## Nuorodos
* Gleiviažuvinių (''Liparidae'') iliustracijos ir rūšių sąrašas
Katalizatorius

**Katalizatorius** – medžiaga, kuri padidina cheminės reakcijos greitį, tačiau nėra sunaudojama reakcijoje.

Katalizatorius sumažina reakcijos aktyvacijos energiją, todėl padedamos katalizatorių gali vykti ir tos cheminės reakcijos, kurios paprastai nevyksta. Katalizatorius pagreitina tiek tiesioginę, tiek ir atvirkštinę reakcijas, nepastumdamas pusiausvyros. 

Paprastai katalizatoriaus kiekis žymiai mažesnis, negu reaguojančių medžiagų.
Katalizatoriais gali būti tiek organinės (pvz., fermentai), tiek neorganinės medžiagos.

## Katalizatoriaus veikimo principai
* Viena lėta reakcija pakeičiama keliomis greitomis.
* Katalizatorius gali suteikti dalinį krūvį (aromatinių junginių halogeninimas, kat. AlBr3)
* Katalizatorius sunaikina prijungiamos molekulės struktūrą (hidrinimas katalizatoriumi naudojant paladį, kuriame ištirpusios vandenilio dujos netenka molekulinės struktūros ir lengvai dalyvauja įvairiose reakcijose).
Lenkai

**Lenkai** – Vidurio Europos vakarų slavų tauta, gausiausiai gyvenanti Lenkijoje, bet dėl XIX-XX a. vykusios lenkų tautos migracijos sutinkama ir daugelyje kitų pasaulio valstybių. Vartoja lenkų kalbą ir yra antra gausiausia slavų tauta, gausumu nusileidžianti rusams ir šiek tiek pranokstanti ukrainiečius. Daugelis tikinčiųjų – katalikai. Duomenys apie lenkų tautybės asmenų skaičių įvairiuose šaltiniuose skiriasi, bet manoma, jog iš viso lenkų yra apie 50 milijonų, iš jų apie 38 milijonus sudaro gyvenantys Lenkijoje bei lenkų mažumos kaimyninėse šalyse – Baltarusijoje, Lietuvoje, Ukrainoje ir Vokietijoje, dauguma kurių – autochtonai.

Universalus lenkų apibrėžimas neegzistuoja. Lenkijos Respublikos konstitucijos preambulė lenkų tautą (*Naród Polski*) apibrėžia kaip susidedančią iš visų Lenkijos piliečių. Kita vertus, lenkų identifikacija pasaulyje visų pirma susijusi su lenkų kalba, tradicijomis bei kilme iš Lenkijos. Lenkų tautos vardas – *Polacy* (lenk. – lenkai) – sietinas su vakarų slavų gentimi – *polonais*, gyvenusios Didžiojoje Lenkijoje – apie dabartinius Gniezno ir Poznanės miestus bei kildinamas iš žodžio *pole* – reiškiančio lauką. Lietuviškas žodis *lenkas*, kaip ir vengriškas lenkų tautos pavadinimas *Lengyelország*, greičiausiai kilęs nuo kitos vakarų slavų genties – *Lędzanie* arba yra kilęs nuo senovės rusų žodžio *ляхъ*, vartoto lenkams vadinti.

Terminu *Polonija* apibūdinama lenkų diaspora – lenkų, gyvenančių už Lenkijos ribų, visuma – siekianti 14-17 milijonų. XVIII a. pabaigoje, Lenkijai praradus valstybingumą, sustiprėjusi lenkų emigracija, suformavo gausias lenkų diasporas visame pasaulyje, gausiausios kurių yra JAV (ypatingai Čikagos, Detroito ir Niujorko miestuose), Kanadoje ir Brazilijoje.

## Išnašos
Naujoji Gadynė

**„Naujoji Gadynė“** – savaitinis miesto ir sodžiaus darbininkų, bežemių ir mažažemių laikraštis, pirmasis legalus Lietuvos socialdemokratų partijos žurnalas, leistas 1906 m. gegužės 3 d. – 1907 m. sausio 10 d. Vilniuje.

## Istorija
Oficialus leidėjas Jonas Jaks-Tyris. Leistas 4000 egz. tiražu. Spausdino I. Blumovičiaus, A. Syrkino spaustuvės Vilniuje. Išėjo 32 numeriai, 11 iš jų buvo konfiskuoti, redaktoriai ir leidėjas nubausti, leidinys uždraustas. Nuo 1907 m. sausio mėn. vietoje „Naujosios Gadynės“ pradėtas leisti „Skardas“.

Bendradarbiavo Petras Avižonis, Konstantinas Jasiukaitis, Jonas Krikščiūnas-Jovaras, Kleopas Jurgelionis, Antanas Purėnas ir kt.

Oficialūs redaktoriai Elena Brazaitytė ir Antanas Purėnas. Faktiškai redagavo Stasys Matulaitis, Vincas Kapsukas.
Paprastoji gyvavedė vėgėlė

**Paprastoji gyvavedė vėgėlė**, arba **gyvagimdė vėgėlė** (*Zoarces viviparus*) – netikrųjų vėgėlių , arba **jūrinių vėgėlių** (*Zoarcidae*) šeimos žuvis. Kūnas iki 30 cm ilgio. Pagimdo iki 400 jauniklių. Paplitusi Europos jūrų pakraščiuose, taip pat Baltijos jūroje.
Jūrinis ungurys

**Jūrinis ungurys** (*Conger conger*) – jūrinių ungurių (*Congridae*) šeimos žuvis. Užauga iki 3 m ir iki 65 kg. Žuvis plėšri, paplitusi jūrose prie Europos, taip pat aptinkama ir Baltijos jūroje.
Atlantinė skumbrė

**Atlantinė skumbrė**, **Atlanto skumbrė**, **skumbrė** (*Scomber scombrus*) – skumbrinių (*Scombridae*) šeimos verslinė žuvis.

Kūnas verpstiškas, iki 70 cm ilgio, iki 4 kg masės (dažniausiai sugaunamos 30–35 cm ir 500–800 g). Nugara melsvai žalia, su tamsiais dryžiais, šonai gelsvi. Žvynai smulkūs. Pauodegio stiebelis plonas.

Paplitusi šiaurinėje Atlanto vandenyno dalyje. Aptinkama ir Baltijos jūroje. Ties Lietuvos pakrantėmis ji yra reta žuvis. Gyvena jūrų pelagialėje, neršia pavasarį priekrantėse. Gyvena tuntais. Minta planktoniniais vėžiagyviais, smulkiomis žuvimis. Subręsta 2–4 metų. Svarbi verslinė žuvis – parduodama šviežia, šaldyta, rūkyta, sūdyta, filė. Pagrindiniai tiekėjai – Jungtinė Karalystė ir Norvegija.

Žodis *skùmbrė* (*skum̃brė, skùmbra*) – skolinys iš . Šis kilęs iš  ← . Iš graikų kilo ir . Tolesnė žodžio kilmė neaiški, greičiausiai neindoeuropietiška. Dar žinoma kaip ***makrèlė***. Tai skolinys iš  ← , vid.  ← sen.  ← vid. . Toliau – galbūt iš  (‘dėmėtas, margas’); kita hipotezė – iš sen. pranc. *maquerel* (‘suteneris, tarpininkas, agentas’).


Maquereaux etal.jpg|Šaldytos skumbrės prekyboje
Uzená makrela.jpg|Karštai rūkyta skumbrė
La Pêche et les poissons (6267237222).jpg|Iliustracija


## Šaltiniai
Risk (žaidimas)

**Risk** – stalo žaidimas, skirtas 2-6 žaidėjams.
Žaidimas žaidžiamas ant valstybėmis suskirstytos žaidimo lentos, kurią sudaro 6 žemynai (t. y. 42 teritorijos). Pradžioje kiekvienas žaidėjas meta po vieną šešiasienį žaidimo kauliuką. Žaidėjas išmetęs didžiausią taškų skaičių pradės pirmasis (antras pradės žaidėjas išmetęs antrą pagal dydį taškų skaičių ir t. t.). Kiekvienas žaidėjas išdėsto savo turimą armiją teritorijose, kurios buvo paskirtos kiekvienam žaidėjui žaidimo pradžioje. Armijų dydis priklauso nuo žaidžiančiųjų skaičiaus; jeigu žaidžia šeši žaidėjai kiekvienas gaus po 25 karinius vienetus, jeigu žaidžia penki – 30, jeigu žaidžia keturi – 35 ir t. t.

## Žaidimo tikslas ir pagrindinės taisyklės
Žaidimo tikslas – įvykdyti misiją, kuri paskiriama žaidimo pradžioje. Misijos yra įvairios – užkariauti tam tikrus žemynus; turėti po įvardytą skaičių kareivių kiekvienoje teritorijoje ir pan. Žaidimas vyksta bandant užkariauti kaimynines teritorijas. Mūšio baigtį lemia žaidimo kauliukai. 

Puolantysis žaidėjas pasirenka su keliomis armijomis jis puls (galima pasirinkti nuo 1 iki 3 armijų), tačiau negalima palikti teritorijos nesaugomos – teritorijoje turi likti *bent vienas* karinis vienetas. Puolamasis žaidėjas turi pasirinkti su keliomis armijomis jis gins savo teritoriją (galima pasirinkti 1 arba 2). Abu žaidėjai meta kauliukus (kiekvienas meta tiek kauliukų, su keliomis armijomis puola/ginasi). Žaidėjų didžiausi išmesti taškai lyginami. Didesnį taškų skaičių išmetęs žaidėjas laimi, o pralaimėjęs turi pašalinti vieną karinį vienetą nuo žaidimo lentos. Jei abu žaidėjai išmetė tokį patį taškų skaičių – laimi besiginantis. Procesas kartojasi lyginant antrus pagal dydį kauliukų skaičius.

Žaidėjai gali pastiprinti savo armijas prasidedant jų ėjimui. Pastiprinimo dydis priklauso nuo žaidėjo turimų teritorijų skaičiaus. Bet yra ir kitas būdas. Nukariavęs oponento teritoriją žaidėjas gauna kortelę. Trijų kortelių derinį (plačiau aprašyta žaidėjo vadove) galima iškeisti į tam tikrą skaičių armijų.

## Politika ir aljansai
Jeigu žaidėjų yra daugiau nei du, tai aljansai gali tapti svarbiausia **Risk** dalimi. Sutarčių ir aljansų sukūrimui ar išardymui nėra taisyklių. Geras strategas ir diplomatas visuomet stengsis sudaryti aljansą, kad galėtų nugalėti stipresnį priešininką, ir visuomet stengsis susitarti su kitais, kad pats nebūtų sutriuškintas tokio aljanso.

## Nuorodos
* Grand Strategy 
* Games.lt - stalo žaidimų klubas 
* Vilniaus stalo žaidimų klubas
Vertumnas

**Vertumnas** ( arba *Vortumnus*; taip pat Vertimnus) – etruskų arba lotynų kilmės romėnų metų laikų, pokyčių, augalų augimo taip pat sodų ir vaismedžių dievas. Pomonos vyras. Panorėjęs jis galėjęs keisti savo pavidalą (kaip Protėjas). Pasak Ovidijaus "Metamorfozių" (xiv) norėdamas suvilioti nimfą Pomoną jis kelis kartus keitė pavidalą - į artoją, pjovėją, vyndarį ir galiausiai seną moterį. Pastarajai pavyko prašnekinti Pomoną ir patekti į jos vaismedžių sodą. Čia aiški alegorija su besikeičiančiais metų laikais. Vardas kildinamas nuo „vertere“ (lot. "kintantis").

Mito apie Vertumną ir Pomoną motyvas naudojamas Pariso Bordonė, Adriano van de Veldės, Fransua Bušė, Francesco de Melzi kūriniuose. Džiuzepė Arčimboldas nutapė Vertumną (veidas sudėtas iš įvairių vaisių ir javų varpų), kuris pasak jo draugo Gregorijaus Komaninio buvo Rudolfo II portretas.

Vertumno skulptūros statomos parkuose, ji yra ir Antakalnio Sapiegų parke.

## Kultas ir kilmė

Etruskų Veltumna buvo Volsinijų miesto globėjas, o jo šventykla *Fanum Voltumnae* buvo šventa etruskų Dvylikos miestų sąjungai. Visgi jis tebuvęs etruskų dievo Tinios aspektu ar epitetu. 264 m. pr. m. e. sugriovus Volsinijus miesto dievas globėjas buvo perkeltas į naują ant Aventino kalvos pastatytą jam skirtą šventyklą.

Romoje kultas paplito apie 500–300 m. pr. m. e., kaip manoma iš etruskų kultūros. Šalia kelio *[[Vicus Tuscus]]*, prie įėjimo į Romos forumą stovėjo bronzinė Vertumno statula. Ją neva nukaldinęs Numos laikų kalvis Mamurio Veturio, vietoje anksčiau čia buvusios medinės statulos. Prie šio kelio buvo įsikūrusi ir sena Volsinijų kolonija. Sekstas Propercijus vienoje iš savo elegijų mini Vicus Tuscus kelyje stovėjusią statulą ir tai, kad ji buvo rengiama pagal metų laikus.

Vertumnas ypač garbintas Italijos kaimo žmonių kaip vaisių globėjas. Dėl to vaizduojamas kaip jaunas ar barzdotas vyras su vainiku, rankose laikantis vaisius arba gausybės ragą su vaisiais ir genėjimo peilį. Vertumnui skirta šventė Vertumnalija buvo švenčiama rugpjūčio 13 d. Ši data sutampa su vaisių sunokimu, Vertumnui aukoti pirmieji derliaus vaisiai, vynuogienojai, kviečių varpos.

## Nuorodos
Sumanas

**Sumanas** () – dievas romėnų mitologijoje; jo įtakos sfera laikytas nakties dangus. Nakties perkūnijos buvo priskiriamos Sumanui, o dienos – Jupiteriui. Viena vertus, Sumanas buvo laikomas sena sabinų ar etruskų kilmės dievybe, kita vertus, šios dievybės vardas yra lotyniškas, susidaręs asimiliavusis *sub-mānus* (plg. *mane*, *Matuta*), ir reiškia dievą, kurio laikas yra „prieš rytą“.

Romoje, greta *[[Circus Maximus]]*, stovėjo Sumano šventykla, dedikuota per Epyro karaliaus Pyro įsiveržimą į Italiją (278 m. pr. m. e.), kuomet terakotinis šios dievybės (ar paties Jupiterio) atvaizdas, buvęs ant Kapitolijaus šventyklos frontono, trenkus žaibui, buvo nusviestas į Tibro upę. Sumano šventykloje kiekvienų metų birželio 20 d. būdavo aukojama atnaša drauge su rato formos pyragaičiais, vadintais *summanalia*, esą simbolizavusiais griaustinio dievo vežimą. Kaip mini Titas Livijus, 197 m. pr. m. e. žaibas trenkęs ir į pačią Sumano šventyklą.

Plautas (*Bacchides iv. 8, 54*) vardu *Summanus* bei veiksmažodžiu *sum man* įvardijo vagių dievą bei patį vagystės veiksmą (kaip teigiama, aiški užuomina, jog Sumanas – nakties dievas, nes šis metas palankus vagims).

Vėliau dievavardį bandyta kildinti iš *Summus Manium* („didžiausiasis iš manų“), be to, tvirtinta, kad šis dievas tapatintinas su Dis Pater.

## Šaltiniai
Didžiagalvė kefalė

**Didžiagalvė kefalė**, arba **kefalė** (*Mugil cephalus*) – kefalinių (*Mugilidae*) šeimos žuvis. Užauga iki 90 cm ilgio.

## Žuvininkystė
Didžiagalvė kefalė yra svarbi pasaulyje maistinė žuvis, ji yra žvejojama ir auginama. 2012 m. buvo sužvejota apie 130 000 tonų kefalių, o užauginta 142 000 tonų.

## Šaltiniai
Pomona

**Pomona** () – vaismedžių deivė romėnų mitologijoje. Vertumno žmona, kuri atstūmė Silvaną ir Piką. Vertumnas pergudravo Pomoną užsimaskavęs sene. Ši istorija papasakota romėnų poeto Ovidijaus „Metamorfozėse“. Vyriausias žynys – flamen Pomonalis. Vaizduota kaip graži mergelė, jos užantyje – vaisiai, o rankoje – genėjimo peilis.

Apie 12 mylių nuo Romos, netoli Ostijos, būta šios deivės šventosios giraitės (*Pomonal*).

Dievavardis *Pōmōna* yra lot. *pōmus* ('vaismedis, vaisius') vedinys.

Pomona dažniausiai siejama su pertekliumi. XIX a. nemažai pastatų buvo dekoruota jos statulomis, kur ji vaizduojama laikanti lėkštę su vaisiais ar kornukopiją.

## Išnašos
Mažieji lemūrai

**Mažieji lemūrai**, arba **nykštukiniai lemūrai** (*Cheirogaleridae*) – primatų (*Primates*) šeima. Tai mažiausi primatai.

* Makiai (*Cheirogaleus*):
** Mažasis makis (*Cheirogaleus medius*)
** Nykštukinis makis (*Cheirogaleus adipicaudatus*)
** Didysis makis (*Cheirogaleus major*)
** Krozlio makis (*Cheirogaleus crossleyi*)
** Mažasis pilkasis makis (*Cheirogaleus minusculus*)
** Didysis pilkasis makis (*Cheirogaleus ravus*)
** Sibrio nykštukinis makis (*Cheirogaleus sibreei*)
* Peliniai lemūrai (*Microcebus*):
** Pelinis lemūras (*Microcebus murinus*)
** Rausvasis pelinis lemūras (*Microcebus griseorufus*)
** *[[Microcebus ravelobensis]]*
** Šiaurinis pelinis lemūras (*Microcebus tavaratra*)
** Sambirano pelinis lemūras (*Microcebus sambiranensis*)
** Simonso pelinis lemūras (*Microcebus simmonsi*)
** *[[Microcebus myoxinus]]*
** Rytinis pelinis lemūras (*Microcebus rufus*)
** Berto pelinis lemūras (*Microcebus berthae*)
** *[[Microcebus lehilahytsara]]*
* Didieji peliniai lemūrai (*Mirza*):
** Kokelero lemūras (*Mirza coquereli*)
** Šiaurinis diysis pelinis lemūras (*Mirza zaza*)
* Apželtausiai lemūrai (*Allocebus*):
** Nykštukinis apželtausis lemūras (*Allocebus trichotis*)
* Šakotajuosčiai lemūrai (*Phaner*):
** Šakotajuostis lemūras (*Phaner furcifer*)
** Blyškusis šakotajuostis lemūras (*Phaner pallescens*)
** *[[Phaner parienti]]*
** *[[Phaner electromontis]]*